הוועדה המיוחדת לענייני התמכרויות, סמים ואתגרי הצעירים בישראל, כנסת 24, פרוטוקול מספר 22, 2022-01-11 11:30

רם שפע: אתן לכולם לפתוח את הזום, שלום לכולם צוהריים טובים.

רם שפע: אני רואה פה גם את משרד הבריאות, גם ביטחון פנים, כלכלה.

רם שפע: אוקיי, אז צוהריים טובים לכולם, מתנצל על העיכובון.

רם שפע: אנחנו בעצם בדיון, נקרא לזה סדרת דיונים בסוגית יצוא הקנאביס מישראל.

רם שפע: אנחנו בדיון השלישי שלנו בטווח זמן די קצר, רוצים לעקוב אחרי הרבה מאוד סוגיות שהעלנו פה בשבועות האחרונים, לשמוע בעיקר ממשרד הבריאות, אבל לא רק, על התקדמויות, שינויים ודברים שאנחנו מצליחים בתקווה גדולה להזיז.

רם שפע: צריך לומר בכנות ונראה לי שאני לא אגזים אם אומר שתעשיית הקנאביס בישראל במצב קשה מאוד ואם לא נצליח בשבועות הקרובים, ודאי המגדלים, אם לא נצליח לפתוח את ישראל לייצוא ולפתור את המשבר, בעייני אנחנו ממש במצב קשה, אי אפשר להכחיש את זה, אי אפשר לצייר מציאות אחרת.

רם שפע: ואני, ואני בטוח שגם אתם, נמצא בשטח, מסייר, גם בעצמי וגם יחד עם חברת הכנסת שרן השכל שיחד איתי ועם בועז טופורובסקי ורבים אחרים מאוד מאוד מודאגים מהמצב בכל המישורים שלו.

רם שפע: פה אנחנו ספציפית עוסקים בייצוא, מי כמוכם יודע שגם ההשלכות של אותה רפורמה שעלתה לפני כמה שנים על המחיר, על האיכות, גם שם יש לנו הרבה בעיות, לא לזה התכנסנו פה היום ספציפית בדיון הזה אבל בסוף הכל חלק מאותה תמונה מורכבת מאוד שאנחנו נמצאים בה, צריך לומר את זה.

רם שפע: לכן מבחינתי זה יהיה דיון סופר ממוקד, אנחנו לא באים לדבר תאוריות, יש כמה נקודות ברורות מאוד שצריך לדבר עליהן.

רם שפע: אנחנו נמצאים בצמיחה שאי אפשר להסביר, של ייבוא.

רם שפע: אני כל יום שומע מספרים עוד יותר גבוהים ממה ששמעתי בדיונים הקודמים.

רם שפע: אני לא יודע אם מישהו מכם יודע להסביר לי לאן כל החומר הזה הולך.

רם שפע: אני לא מאמין שהתעשייה שלנו מצליחה להתמודד איתו ולדעתי יש חשש גדול, אם אני המשרד לביטחון פנים אני בחשש גדול שהכמויות האלה לא הולכות למקומות אנחנו רוצים ואני לא מצליח להבין את זה.

רם שפע: אם אני מבין נכון, תקנו אותי, במספרים אבסולוטיים אנחנו כרגע היבואנים הכי גדולים בעולם.

רם שפע: אני אשמח שמישהו אחרי זה יגיד שאני טועה, אבל לא נראה לי.

רם שפע: ולכן אנחנו באנו להתמקד מבחינתי בכמה סוגיות מאוד מאוד ברורות שדנו בהן בדיונים הקודמים.

רם שפע: ד"ר לנדשפט אני מניח שאתה מבין שהרבה מהסוגיות מחכות לתשובות, אני מקווה חיוביות, ממך וממשרד הכלכלה.

רם שפע: אז אני יכול לעבור נקודה-נקודה, או שמבחינתך אולי תתחיל בעדכונים בתקווה שיש, ואם לא אז אני אתחיל לעבור נקודה-נקודה ונשאל את כל השאלות.

רם שפע: אני רואה שיש פה די הרבה אנשים שביקשו לדבר, ננסה לתת לכמה שיותר את האפשרות.

רם שפע: מי שמדבר שיציג את עצמו לפרוטוקול.

רם שפע: בבקשה יובל לנדשפט אתה תהיה ראשון הדוברים ויש לי פה הרבה, אתן יכולות בבקשה לפתוח לכולם את הmute.

רם שפע: תפתחו לכולם ואני סומך בינתיים על האנשים פה שרק מי שיקבל את זכות הדיבור ידבר.

יובל לנדשפט: קודם כל שלום לכולם, בוקר טוב, אנחנו בדיוק הגענו מדיון אחר של הוועדה.

רם שפע: רגע, רגע, לא שומעים אותך.

רם שפע: ניתן רגע אפשרות למשרד הכלכלה, אולי להם יש עדכונים ו/או חידודים.

רם שפע: מיכל נידם.

רם שפע: תעברו אליהם רגע נראה אם זאת בעיה אצל יובל או אצלנו.

רם שפע: מיכל את יכולה לפתוח את הזום, אני פשוט לא רואה אתכם כי יובל על המסך.

מיכל נידם וקסמן: בוקר טוב לכולם.

מיכל נידם וקסמן: אז כמו שיובל התחיל להגיד אנחנו לקראת הדיונים כן המשכנו לקדם את הנושאים שעלו על הפרק גם בוועדות האחרונות.

מיכל נידם וקסמן: אני מניחה שגם מהצד של משרד הבריאות זה יעלה, זאת אומרת דנו יחד עם משרד הבריאות גם על נושא של גיוס עובדים, גם על הנושא של התקן ואיך אנחנו מקדמים את הנושא של התקינה הישראלית ביחד עם צוות מיוחד שיקום.

מיכל נידם וקסמן: יחד עם משרד המשפטים, אנחנו ומשרד הבריאות, מספר מחלקות בתוך משרד הבריאות, כדי להבין את האפשרות לשינוי חקיקתי בתחום של הקנאביס הרפואי.

מיכל נידם וקסמן: לגבי המחקר בפיתוח, נושא שעלה גם, גם בישיבה שקיימנו יחד עם היק"ר, היק"ר עדכן שהם אכן יתנו מספר מועדים קבועים, חמישה מועדים במהלך 2022 לוועדות.

מיכל נידם וקסמן: המועדים יקבעו מראש, כולם ידעו על המועדים האלה מראש.

מיכל נידם וקסמן: דיברנו על הנושא.

מיכל נידם וקסמן: יובל תרצה לעדכן על, אני חושבת שזה יותר במשרד הבריאות הנושא של הדרישות.

רם שפע: מיכל את רוצה להגיד משהו או שנבדוק אם הסאונד של יובל חזר אז נחזור אליו.

רם שפע: יובל אתה יכול רגע לנסות לדבר.

יובל לנדשפט: אוקיי.

יובל לנדשפט: אז אחד, תודה אנחנו בדיוק מגיעים מדיון אחר אמרתי, עם חברת הכנסת שרן השכל, שהוא עדיין לא הסתיים ואני חושב רם שבאמת זאת הזדמנות לומר שני דברים.

יובל לנדשפט: אחת, באמת לאחרונה יש התקדמות גדולה מאוד, אני חייב להגיד שמנכ"ל המשרד - - - שהנחה פה לעבודה מאומצת מאוד של כל הגורמים האחראים, לא רק היק"ר, גם מנכ"ל משרד הבריאות פרופ' נחמן אש, גם השר ניצן וגם הלשכה שלו, תוך כדי הרבה מאוד שיחות.

יובל לנדשפט: ומצד שני, הגדודים של עובדי היק"ר מנסים לעשות כל מה שאל ידם, חוץ מהדיונים גם לעשות קצת עבודה כי בסוף מישהו צריך לעשות את העבודה בפועל, והעובדים של היק"ר רק מחכים - - -.

רם שפע: אני לא יודע להסביר את זה אבל משהו במיקרופון שלך, כל פעם שאתה זז הווליום שלך נעלם.

רם שפע: אז תנסה להיות סטטי ולהישען אחורה.

רם שפע: סליחה על ההוראות המדויקות, זה אצלך, לא אצלנו.

יובל לנדשפט: יכול להיות.

רם שפע: כן, כשאתה מתקדם פחות שומעים אותך.

יובל לנדשפט: בואו נתחיל בנושאים.

יובל לנדשפט: יש לנו פה את הדברים שהוגדרו בתור - - - אבל אני אעבור על פי רשימה מסודרת - - -.

יובל לנדשפט: לגבי התקן, ממש אתמול אושר פורסם - - -.

רם שפע: רגע יובל, סליחה שאני שוב אומר את זה, אני ממש מתנצל.

רם שפע: רק כשאתה נשען אחורה שומעים מה אתה אומר, כשאתה מתקרב פתאום הסאונד נעלם.

רם שפע: תדבר רגע.

יובל לנדשפט: לגבי גיוס ותעסוקת עובדים.

רם שפע: כן, התחלת להגיד על התקן הזה ולא שמע אותך.

יובל לנדשפט: תקן ה-IMC GMP - - - בדיקה של חומרי הדברה - - - הועבר כבר לפרסום, אני חושב שהוא עלה באתר, אני מקווה.

יובל לנדשפט: - - - ממוחשבות שלוקח להן זמן.

יובל לנדשפט: התקיימו שיחות עם הרשויות בגרמניה, הגרמנים אמורים להגיע לצוות בדיקה משותף.

יובל לנדשפט: שוב, אני רק מזכיר, התקן הישראלי מדבר על GMP IMC למוצר סופי, מוצר כבר ארוז כמו רוקח נותן בבית המרקחת.

יובל לנדשפט: - - - חומרי גלם בלבד שעדיין צריכים לעבור תהליך להכנה רוקחית בבית המרקחת, עם המחיר שעדיין הרוקח לוקח להכנות רוקחיות.

יובל לנדשפט: - - - תקן בעולם למעט IMC GMP - - -.

רם שפע: יובל אני מצטער שאני קוטע, יש לך איזושהי בעיה ברמקול, כל 5 שניות אתה נעלם וחוזר ואז מבינים חצי ממה שאתה אומר.

יובל לנדשפט: אני אנסה להתנתק, אני חושב שזה הקליטה של ה-WIFI.

רם שפע: בדיוק, תנסה להתנתק ומקסימום אפילו תתחבר ממכשיר אחר.

רם שפע: אז רגע אנחנו נחכה את הדקה הזאת כי רובם פה מחכים לעדכונים האלה ואין טעם שנעבור למישהו אחר.

רם שפע: תשימו אולי את כולם שלא נצטרך לראות את מיכל ואני לא יודע מה שמך, אבל אתם פה על המסך של כולנו, שתדעו.

רם שפע: את יכולה להחזיר את הכוורת שנראה את כולם?

רם שפע: בסדר גמור, אנחנו נמתין רגע.

רם שפע: לא ניתן את הטכנולוגיה לנצח את הקנאביס הרפואי, אני מבקש מאף אחד לא לחשוש.

רם שפע: טוב, אולי בכל זאת, הוא בטח תיכף יעלה.

רם שפע: יש מישהו רגע שבינתיים רוצה לנצל את ההזדמנות ולוודא שאני לא מפספס איזה נושא?

רם שפע: מיכל בבקשה.

רם שפע: מי שרוצה פשוט אפשר לפתוח את המיקרופון, בבקשה מיכל.

מיכל נידם וקסמן: תודה רבה.

מיכל נידם וקסמן: אז קודם כל אני אציג את שחר, יועץ השרה שנמצא איתי.

מיכל נידם וקסמן: ככה, עלה נושא די אקוטי בימים האחרונים בנוגע לרישיון סוג ל- - -

רם שפע: עכשיו גם את נעלמת קצת.

יובל לנדשפט: קראנו לאיש טכני, הוא בדרך.

יובל לנדשפט: למה אולי זה אצלכם?

רם שפע: כך עכשיו נדמה שכן, נדמה שכן.

רם שפע: תקראו בינתיים לאיש טכני פה, אבל תמשיכי כי מקודם שמענו אתכם טוב.

מיכל נידם וקסמן: למעשה מה שקורה ואם הבנו נכון חשוב שגם יובל - - - למעשה מדובר במשלוחים דחופים של חברות שהיו היו אמורים לצאת בתחילת השבוע והם מתעכבים בגלל הסוגייה הזו שבחברות הללו האלה אין רישיון - - -.

רם שפע: רגע, רגע, גם אותך אנחנו לא שומעים.

רם שפע: אתם שומעים אחד את השנייה בזום?

רם שפע: אתם שמעתם את כל מה שיובל אמר?

רם שפע: אוקיי, אז אכן הבעיה פה.

רם שפע: הבעיה בוודאות פה כי אנשים בזום שומעים אחד את השני מצוין ורק אנחנו לא.

רם שפע: כבר שני דוברים ששומעים אחד את השנייה ואנחנו לא.

רם שפע: אולי ננתק את כולם ונעלה שוב?

רם שפע: ככה בסוף נפתרות כל הבעיות גם בטלוויזיה, אתה מנתק ומחבר.

רם שפע: אז אני מתנצל רגע, אנחנו דקה מנתקים את כולם ותעלו בבקשה שוב.

רם שפע: נעשה ריסטרט בתקווה שזה יעבוד.

רם שפע: בינתיים תשימו את כולם בmute וכשכולם יעלו נפתח להם את זה.

רם שפע: אוקיי, בואו ננסה בתקווה שהכל בסדר.

רם שפע: תשאירי בבקשה את המסך ככה שנראה במידה וגם אחרים שומעים או לא ונבין איפה הבעיה.

רם שפע: אז אנחנו חוזרים אליך יובל.

יובל לנדשפט: עכשיו שומעים טוב?

רם שפע: אני גם אגיד שכנראה הבעיה הייתה אצלנו אז כל ההדרכות שלי אליך היו ככל הנראה - -

יובל לנדשפט: זה דווקא נוח לשבת אחורה.

יובל לנדשפט: טוב, אז אני אתחיל את דברי מחדש.

יובל לנדשפט: קודם כל, באמת תודה לוועדה ולוועדות האחרות, אנחנו מגיעים כעת מהוועדה של שרן השכל, גם שם מתחרשים הדיונים כעת בנושא הקנאביס.

יובל לנדשפט: ואמרתי קודם בהומור שאנחנו - - -בכל הנושאים ויש לנו תשובות לכולם כי באמת יש הרבה מאוד התקדמויות פה בעניין.

יובל לנדשפט: - - -

רם שפע: הינה הם כולם נהנים ואנחנו לא שומעים.

רם שפע: אני מבין שכולם שומעים אותך, אנחנו לא.

רם שפע: אני מצטער מאוד על הבעיה הטכנית הזאת, יש פה מישהו שמנסה לעמול ולפתור אותה.

רם שפע: אולי בינתיים מישהו מכם, עשינו את זה גם פעם שעברה שאחד מכם אולי יתקשר אלי ואני אשים בטלפון את הווליום שאתם שומעים ואז גם פה כולם ישמעו.

רם שפע: זה כלי קצת מיושן אבל הוא עובד.

רם שפע: אנסה רגע.

רם שפע: אנחנו עושים ניסיון, אוקיי יובל תדבר רגע.

יובל לנדשפט: שומעים?

רם שפע: כן אוקיי תמשיך.

רם שפע: התנתקה השיחה.

רם שפע: אתה ידוע להסביר מה הבעיה?

רם שפע: זה לא קשור אליו, הם שומעים אחד את השני, אפשר לפתוח מפה את הזום פשוט בטלפון שלי?

רם שפע: לפחות אני אשמע מה הם אומרים ונמשיך את הדיון, גם אם זה לא יהיה למיקרופון.

רם שפע: אוקיי אני מקווה שעוד דקה זה יהיה מאחורינו.

יובל לנדשפט: מהוועדה של שרן השכל שממש בזמן הזה יושבת גם היא בחדר אחר ועוסקת בדברים של הרופאים ומגפת - - - ועוד דברים אחרים, אבל בעיקר תודה למנכ"ל משרד הבריאות פרופ' נחמן אש ולשר הבריאות שבאמת התגייסו כולם למאמץ כדי לסייע גם לנו לפתור הרבה דברים שעלו פה בוועדה ואנחנו לא מקלים ראש בכך.

יובל לנדשפט: הרי מדובר בתהליך, באמת מאוד מורכב ומיוחד, מקצועו בחלקו הגדול מאוד שלא צריך לשמוע אמירות, איך אומרים, לא מנהלים רפואה בטוקבקים, מקצועי, חדשני וגם ראשוני, יש פה איסור וחדשנות והקמת מערך נרחב של שרשרת הגידול, ואם תרצו אני אתייחס גם לעניין של היצוא וגם בכלל למטודה הרפואית ושוב אני מציע לקרוא - - - 15.

יובל לנדשפט: 87 שאנחנו הולכים - - - כי הממשלה מכתיבה לנו לפקידי הממשלה איך לעשות ומה לעשות ובכלל - - -.

יובל לנדשפט: נעבור עכשיו קצת לגבי הנושאים, גיוס לתעסוקת עובדים שעלה, אז אמרנו בפעם הקודמת שלמרות שאין - - - מניעה על העברת כל החלק - - - אין צורך בכך.

יובל לנדשפט: הממשק הממוחשב שאנחנו הקמנו בשיתוף משטרת ישראל, יחד איתנו ומשרד הבריאות, יש לנו יחידת מחשוב ואני צריך להגיד להם תודה, במשרד הבריאות.

יובל לנדשפט: סייעו מאוד, ואני אומר גם לוועדה, סייעו במשטרת ישראל להקדיש לכך את האמצעים והיישום המחשובי נבנה משיתוף אגפי המחשוב של משטרת ישראל ומשרד הבריאות.

יובל לנדשפט: היישום הסתיים, ב-1/1/2022 יצאה בקשה אל כלל העוסקים, דהיינו חברות גידול, מפעלים, בתי מסחר, שינוע ואתרי השמדה, להעביר אלינו יישור קו של כל רשימות העובדים שלהם כולל כל בעלי העניין בהם, ובאמת לבצע יישור קו על אותו נספח ב', כיום זה מבוצע באופן מחשובי.

יובל לנדשפט: ומיד כשמטרת ישראל בימים בודדים, בדרך כלל זה לוקח לה אנחנו מניחים כשבעה עד עשרה ימים, מעבירים אליהם את כל השמות.

יובל לנדשפט: אנחנו יכולים להעביר את העוסקים את נספח ב' שבו כל הרשימות של העובדים שאושרו על ידי המשטרה.

יובל לנדשפט: רק אתמול ניהלתי שיחה עם מנכ"ל אחד המפעלים, נמצא פה, שהוא העביר אלינו רשימה דחופה מאוד של כספת והרשימה הייתה מצויה - - - מהמשטרה כי פשוט העוסקים לא מילאו את הפרטים נכון.

יובל לנדשפט: אז גם זה היה, אבל התהליך הזה קיים, מתנהל ולא צריכים להיות פה עיכובים.

יובל לנדשפט: כך שכל נושא קליטת העובדים ניתן לביצוע, ב-1 לפברואר נעביר כך גם לבתי המרקחת, מדובר בכמות גדולה מאוד של בתי מרקחת, כמעט 200 ובכל אחד מהם יש מספר עובדים, עד עשרות עובדים וגם נעשה יישור קו לעניין כל העובדים והמועסקים בבתי המרקחת.

יובל לנדשפט: לעניין המו"פ המחקר בפיתוח, הנושא הזה נידון גם בוועדה השנייה, אני אומר לכם לגבי המו"פ.

יובל לנדשפט: הייתה באמת הצדקה לטענות על העיכובים באישורי המו"פ, ב-2021 היו באמת עיכובים עם כינוסי הוועדה.

יובל לנדשפט: הוועדה התכנסה רק פעמיים בשל מצוקות הקורונה - -- והמפגשים, וגם צוות היק"ר הגדול מאוד, כמו שאמרתי קודם, שעוסק בזה.

יובל לנדשפט: לפני כחודש נערכה ישיבה של הוועדה וכל הצעות המחקר שהוגשו קיבלו מענה וכמו כן, פורסמו חמישה מועדי כינוס לשנת 2022, אם תרצו יש לי את זה פה על המחשב.

רם שפע: כן, נשמח.

יובל לנדשפט: אוכל לתת לכם את התאריכים, זה מועדי הכינוס לשנת 2022 בהנחה שזה יתאפשר.

יובל לנדשפט: אנחנו נעביר לוועדה, תוכלו לפרסם את המועדים.

רם שפע: יובל אתה יכול לפחות רק להגיד את המפגש הבא?

רם שפע: לא שומעים אותי עכשיו?

רם שפע: את יכולה לפתוח לי בבקשה את הmute?

רם שפע: לא שומעים אותי.

קריאה: אבל אז שומעים את זה בכפילות.

רם שפע: יובל, סליחה על הרעש הזה, פשוט אני ניסיתי לדבר תוך כדי וגם אותי לא שמעו.

רם שפע: אני מחזיר אותך חצי דקה אחורה.

רם שפע: אתה יכול לתת לפחות את שני התאריכים הבאים בישיבות המו"פ, שלא נפספס את זה פה?

רם שפע: לפרוטוקול.

יובל לנדשפט: אני אתן את החמישה.

רם שפע: מצוין.

יובל לנדשפט: שמישהו אחר ידבר, אני אפתח את המחשב השני פה ואני אראה לכם את המועדים.

רם שפע: אז בינתיים אני אשמח לשמוע ממישהו מהשטח, עד כמה הסיפור של קליטת העובדים באמת נראה שהולך לקראת שיפור משמעותי.

רם שפע: בבקשה חברת הכנסת לשעבר יפעת קריב.

יפעת קריב: אני ארצה לנצל את זכות הדיבור אחר כך, רק מילה קטנה לגבי קליטת העובדים.

יפעת קריב: בקשה אחת אליך יובל, אם אפשר, אתם ביקשתם מאיתנו להעביר את כל העובדים, דירקטורים, בעצם את כולם.

יפעת קריב: לנו יש X עובדים שממתינים לאישור עבודה, אם אפשר להפריד בין שתי הרשומות.

יפעת קריב: לדוגמא יש לנו חקלאי, יש לנו חוקר, יש לנו רוקח.

יפעת קריב: אז תנו לנו את האישור לא להשאיר את זה עם מאות העובדים האחרים שיש בתעשייה.

יובל לנדשפט: אני אתן תשובה.

יובל לנדשפט: אנחנו רוצים ליישר קו לגבי נספח ב', נספח ב' הראשון, תעבירו, תעשו מאמץ קטן, תעבירו את הכל.

יפעת קריב: כבר העברנו.

יובל לנדשפט: כיוון שאם יצא לכם נספח ב' רק עם חמישה ואחריו יצא הכל, זה חבל שאחד ידרוס את השני.

יובל לנדשפט: לא היה מאגר והכל, זה יהיה - - -, קצת מאמץ, תעבירו הכל, זה עניין של ימים.

יובל לנדשפט: המועדים, אני חוזר לעניין - - -.

רם שפע: סליחה, אתם רואים מה קורה, אוקיי תמשיכו.

רם שפע: רגע, רגע, שוב תחזור על זה בפעם האחרונה.

יובל לנדשפט: 24 לפברואר, - - -, 30 ליוני, 8 לספטמבר ו-24 לנובמבר 2022, אלא אם כן יחול איזשהו שינוי - - - לכאן או לכאן את מועד ההתכנסות, עקב, אתם יודעים אנחנו בשנים מיוחדות - - - אבל אלה הם המועדים לכינוס ועדת המו"פ - - - ועל כך נגיד גם להם תודה - - -.

יובל לנדשפט: לגבי ייבוא, אכן בשנת 2020 הייבוא היה כמעט 15 טון, ב-2021 22 טון, שזה ייבוא גדול מאוד.

יובל לנדשפט: דיברנו בפעם הקודמת בכל נושא הייבוא, חסימת הייבוא, עצירת הייבוא, מתנהלת תחת חקירה בבית המשפט העליון.

יובל לנדשפט: הוגשה עתירה על ידי מספר עוסקים בתחום והנושא מתנהל כי הם פנו בבקשה לחסימת היבוא.

יובל לנדשפט: כל נושא הייבוא והייצוא מתנהל תחת משרד הכלכלה.

יובל לנדשפט: אני מניח שאחר כך משרד הכלכלה יוכלו להרחיב גם בנושא הזה.

יובל לנדשפט: תגובת המדינה הוגשה שם לנושא הבקשה לחסימת ייבוא, על פרטיה אין טעם שנחזור על כך.

יובל לנדשפט: לגבי שאלתך מה עושים עם כל הכמויות הגדולות של הייבוא, בנוסף לכמויות הגדולות שמיוצרות כאן על ידיד ייצור מקומי.

יובל לנדשפט: יש יותר מ-35 חוות גידול ועוד 4 בהליכי רישום סופיים, עד 40 חוות גידול שגם הן מייצרות כמויות לא מעטות.

יובל לנדשפט: הנחת הממשלה הייתה שהגדלת שוק חופשי מביאה להורדת מחיר, דבר אשר אכן לא הסתייע, אתם יודעים גם שפנינו לוועדת המחירים באוצר על מנת שתדון בנושא של פיקוח המחירים והוועדה מצאה בעת ההיא שאין מקום לסוגייה הזאת של פיקוח המחירים.

יובל לנדשפט: בגלל סיבות רבות, הכל מפורט בהחלטתה שכמובן פורסם, אני לא רוצה לחזור על כך.

יובל לנדשפט: הוגשה גם במסגרת התשובה של המדינה לעתירה בבית המשפט העליון ש - - -.

יובל לנדשפט: ובסופו של דבר ההחלטה של ועדת המחירים באוצר הייתה לפנות אל העוסקים שכולם נמצאים פה ואני הייתי מאוד שמח אם נשאל אחד אחד מהם אם הם עשו את מה שהוועדה ציוותה לעשות בהחלטה של הוועדה, והגישו לוועדה.

יובל לנדשפט: הוועדה ביקשה מהעוסקים, מפעלים, חוות, בתי מסחר, להגיש לוועדה נתונים שיאפשרו לוועדה לבדוק באמת את נושא המחיר, שהוא נושא אקוטי ביותר, האם באמת הוא יקר כמו שטוענים המטופלים.

יובל לנדשפט: וזאת הטענה העיקרית בנושא האסדרה, אם המחיר באמת - - - או שיש פה באמת כיסא רווח שניתן - - - פיקוח כזה או אחר במחירים, או לשקול צעדים נוספים.

יובל לנדשפט: אני יודע שבפעם הקודמת הייתה בעיה עם שיתוף הפעולה של העוסקים שנמצאים גם הם פה ואני קורא להם להשלים את חובתם החוקית ולהשלים לוועדה את הפרטים שהם נדרשו אליהם על מנת שנוכל לגעת בליבה של הסוגייה המרכזית שהיא סוגיית המחירים.

יובל לנדשפט: - - - מכם חברנו, לא תוכל ועדת המחירים לשבת וחס וחלילה לקבל החלטות שגויות.

יובל לנדשפט: החלטת הממשלה חשבה באמת שכלכלת שוק חופשי תוביל בסופו של דבר להוזלה של מחירים, כך שאנחנו אומרים אם זה כך, ועדת המחירים באוצר היא היחידה במדינה שיכולה לקבוע מחיר, זה לא בסמכות היק"ר ולא בסמכות משרד הבריאות.

יובל לנדשפט: ועדת המחירים באוצר היא זו שיכולה לתת פיקוח על המחירים, שזה דבר חד מאוד, קשה מאוד לעשותו.

יובל לנדשפט: ועמדתנו גם כמשרד הבריאות - - - אבל הוועדה בוחנת את זה ואני שוב קורא לחבריי, לעוסקים שנמצאים פה להגיש את טבלאות הכספת שלהם ללא טעויות ושתיים, להגיש לוועדת המחירים את מה שהם ביקשו.

יובל לנדשפט: לעניין הלאן הולכות הכמויות העודפות, אנחנו לא יודעים.

יובל לנדשפט: אני מניח שנציגי משטרת ישראל במשרד לביטחון פנים מודעים לכך ואני מניח שגם כאן אם יש עדכונים, יוכלו לעדכן.

יובל לנדשפט: אנחנו עדיין יודעים שמשטרת ישראל עושה את כל שבאל ידה על מנת למנוע שימוש - - -.

יובל לנדשפט: לעניין צורות מתן של קנאביס רפואי למטופלים בישראל, גם בדיון השני זה עלה, שיש צורות מתן שנקראות "מתקדמות נוספות".

יובל לנדשפט: אנחנו יודעים שהן מתקדמות רק אחרי שמוכיחים קודם כל בטיחות ואחר כך יעילות, כמו בכל תכשיר.

יובל לנדשפט: קנאביס איננו תכשיר, כיוון שאנחנו - - - וניתן, אני חוזר על כך, להגיש כל תצורת מתן נוספת לאישור היק"ר.

יובל לנדשפט: כשצריך להציג נתוני בטיחות ויעילות כמובן.

יובל לנדשפט: וכמו שאנחנו חושבים שלא ניתן לאשר - - - כלשהי ללא תשתית מתאימה לגבי בטיחות ויעילות, אז כך גם לגבי קנאביס.

יובל לנדשפט: שיווק מוצרי קנאביס, כמובן תלויה בהוכחת יעילותם ובטיחותם באופן דומה לשיווק של תרופות.

יובל לנדשפט: וכאן ממשלת ישראל עשתה צעד גדול מאוד.

יובל לנדשפט: בהחלטה 2.2.8 הכירה ייצוא של מוצרים שאינם מאושרים לשיווק בישראל וניתן לייצר אותם ולגדל אותם, ולשווק אותם לחו"ל.

יובל לנדשפט: הגיעה בקשה כזאת לפתחנו, עד כה אחת, שנענתה.

יובל לנדשפט: זו הייתה בקשה של מפעל מסוים לייצא למדינה אירופית מסוימת מוצר שלא אושר פה למטופלים בישראל במסגרת מחקר גדול והבקשה הזאת אושרה.

יובל לנדשפט: וכך נעשה גם לגבי מוצרים אחרים שלא אושרו על ידינו לשיווק בישראל, כיוון שעוד לא הוכחה לא הבטיחות שלהם וגם לא היעילות.

יובל לנדשפט: אבל לחו"ל אפשר.

יובל לנדשפט: בנוסף, אני פשוט רואה פה מולי את אחד מהמגדלים שפנה אלינו בבקשה להוציא חומר גלם ישירות לחו"ל.

יובל לנדשפט: כבר עברנו על כל הנהלים והנהלים קיימים ומאפשרים הוצאתם גם של חומרי גלם, כמובן גם מהמפעלים וגם להזכירכם, השלב הסופי בחוות הגידול הוא כבר ברמה של חומר גלם.

יובל לנדשפט: זה יתרונות של ה-GMP IMC, וניתן יהיה לשווק לחו"ל גם את אותו חומר גלם במקום למפעל בישראל, או למפעל בחו"ל.

יובל לנדשפט: הוא יכול גם לדעתי להגיע לבתי מרקחת בחו"ל כחומר גלם, כי הרי בתי מרקחת בחו"ל יכולים להכין ממנו הכנה רוקחית.

יובל לנדשפט: ויש רשתות בתי מרקחת בחו"ל שאכן מוכנות ורוצות לקנות את אותו חומר גלם.

יובל לנדשפט: בנוסף, הגיעה אלינו גם בקשה שאני מקווה מאוד שתסתייע בימים הקרובים, לייצא חומר ריבוי.

יובל לנדשפט: אתם יודעים, החלטת ממשלה 2.2.4 אישרה ייצוא גם של חומרי ריבוי, תרביות רקמה, ייחורים, שתילים, זרעים וכיוצא בזה.

יובל לנדשפט: וממש אתמול זה היה, התחלנו לצעוד בדרך של אישור ייצוא של כאלו.

יובל לנדשפט: את הנוהל - - -, עברנו על כך, ענינו, אין לנו מניעה.

יובל לנדשפט: את הבדיקות יעשו גם אנשי, אינני זוכר את השם המדויק ויתקן אותי עוד מעט - -

רם שפע: חיים.

יובל לנדשפט: אני לא זוכרת את השם המדויק, של משרד החקלאות שיגיעו ויעשו בדיקה לשתילים לראות שהם נקיים באמת מאותם דברים שבחו"ל לא רוצים לקבל.

יובל לנדשפט: ואנחנו כמובן נאשר את הייצוא לחו"ל.

יובל לנדשפט: אנחנו פה מהצד של הניירת וטפסולוגיה והקשר כשרשות מוסמכת עם כל הרשויות המוסמכות במדינות אחרות - - - אני מקווה גם שבכך בישיבה הבאה בעניין - - -.

יובל לנדשפט: לעניין דרישות שמחמירות של היק"ר בנוגע לעומס - - - המותר.

יובל לנדשפט: אז אנחנו זוכרים שבתחילת דצמבר פורסמה על ידי משרד החקלאות רשימה של חומרי הדברה שמותרים להדברת קנאביס.

יובל לנדשפט: נזכיר, על מנת להשתמש בחומר, צריך תווית, בשביל להשתמש בתכשיר רפואי צריך רישום.

יובל לנדשפט: משרד שר החקלאות אישר לפני כחודשיים או יותר רשימה מרחיבה של תכשירי הדברה וכעת נשארה העבודה הקטנה מאוד, הפרמקולוגית, הטוקסיקולוגית, לומר מהו רף - - - חומרי הדברה שמותר להשתמש.

יובל לנדשפט: רק שלא יהיה במוצר הסופי הניתן.

יובל לנדשפט: הלכנו על זה שזה מונח לפתחנו עם משרד הבריאות, שזאת עבודה טוקסיקולוגית עמוקה מאוד, מקצועית מאוד, מעמיקה מאוד ואין מספיק נתונים בעולם.

יובל לנדשפט: שוב מזכיר, אין בעולם כמעט אף חומר הדברה - - - לקנאביס.

יובל לנדשפט: משרד החקלאות לקח פה על עצמו אחריות גדולה מאוד, כבדה מאוד - - - חומרים.

יובל לנדשפט: אנחנו נדרשנו לקבוע מהו הרף ואין, אין רף - - -.

יובל לנדשפט: משרד החקלאות פרסם רשימה והשאריות המותרות הן 0.

רם שפע: יובל אתה שומע אותי?

יובל לנדשפט: - - - בשורה.

רם שפע: בשורה זה טוב.

יובל לנדשפט: העבודה המעמיקה הזאת הסתיימה, הרי התחלנו אותה כבר קודם כי אנחנו סך הכל שותפים עם משרד החקלאות, היה גם בתהליכי - - - הסתיימה ונכון לאתמול בערב הועבר כבר פרסום נוהל ה-GMP IMC החדש שמכיל את רשימת ה- - - לשאריות של חומרי הדברה כפי שנבדקה על ידי - - -.

רם שפע: אוקיי.

רם שפע: אם אני מדבר יש אקו.

יובל לנדשפט: IMC GMP נוהל מספר 152.

יובל לנדשפט: לנושא הבדיקות אם אנחנו עוסקים בענייני GMP לעניין הבדיקות המשותפות עם הצוות הגרמני.

יובל לנדשפט: אתם זוכרים שמשרד הכלכלה פה הוביל ועדיין מוביל את השיחות מול האיחוד האירופי, הגרמנים הם מובילים באיחוד האירופי על מנת לאפשר הכרה בתקנים כיוון שישראל, מה לעשות, משה רבינו הביא אותנו לכנען, וכנען איננה באיחוד האירופי כידוע ולכן אנחנו לא חוסים בצילו של הסכם ההכרה ההדדית בין מדינות אירופה.

יובל לנדשפט: אבל משרד הכלכלה מוביל פה מהלך, מורכב מאוד אני חייב להגיד, שאתם יודעים שיש שם הרבה מאוד אנשי מקצוע בעניין - - - שאנחנו באמת מכירים אחד את השני והצוות - - -.

רם שפע: יובל תנסה לתמצת כי פשוט יש לי שאלות ובגלל בעיית הזום פה אז אני לא קוטע אותך תוך כדי, אבל אני גם רוצה לאפשר לאנשים אחרים לדבר, אז תנסה להגיע ל-, אם יש לך עוד בשורות אז כמובן אני לא מתנגד.

יובל לנדשפט: יש לי עוד שתיים.

יובל לנדשפט: אחד, - - - אמור להגיע בתחילת שבוע הבא.

יובל לנדשפט: קיבלנו ממש בדקות האחרונות איזשהו מייל מהם שאומר שיש להם איזושהי בעיה קטנה עם היציאה מגרמניה למדינות עם קורונה וכדומה, ננסה לטפל בזה.

יובל לנדשפט: אני מקווה מאוד - - - והאירוע הזה יקרה שבוע הבא לצוות הבדיקה המשותף, כדי שתוך כדי בדיקה של אתרים ישראלים, נוכל גם להגביל את הנתונים לגבי אותו נוהל על מנת שגם הגרמנים יוכלו לראות ואולי להכיר בנוהל הישראלי כמקובל עליהם, מה שהם מאוד רוצים לעשות כי כמו שאמרנו למוצר סופי ולא לחומר גלם.

יובל לנדשפט: לעניין הנושא האחרון, אז אמרנו רשימת סף שאריות חומרי הדברה פורסם.

יובל לנדשפט: לנושא תעשיית ה-CBD, הוועדה של פרופ' שמר יושבת על המדוכה, שומעת, פנתה גם לציבור לקבל חוות דעת.

יובל לנדשפט: התקבלה גם חוות הדעת של איגוד התעשיינים, קראנו את כולה, הוועדות מתקיימות בקצב מאוד משמעותי.

יובל לנדשפט: מוביל אותה פרופ' שמר עם ניסינו המקצועי העשיר כמובן ומסייעת לידו ראש אגף הרוקחות הדס.

יובל לנדשפט: לאחרונה מנכ"ל המשרד נתן הארכה מסוימת לאותו צוות, להגיש את מסקנותיו.

יובל לנדשפט: הנושא איננו פתיר, כמו שלפחות אני חשבתי גם באופן אישי, יותר בקלות כמו שאמרו פה אחרים.

יובל לנדשפט: יש שם סוגיות רבות שצריכות להידרש.

יובל לנדשפט: ולגבי הנושא האחרון של התקנים ליק"ר, אתם יודעים שגם בנושא הזה נערכו שיחות.

יובל לנדשפט: היק"ר עדיין האמת נכון להיום לא הגיעו לתקנים ליק"ר, לאמצעים, כי זה תקנים של כוח אדם ורכבים, שנדרשים על מנת לתמוך באותו ייצוא.

יובל לנדשפט: אבל יחד עם זאת, ממש ביום ראשון 19:30 בערב, עוד התחלתי ישיבה עם מנכ"ל המשרד, על מנת שמנכ"ל המשרד נכנס הוא בעצמו לתוך העניין, לראות איך בדיוק לאפשר את אותם אמצעים ליק"ר שיוכל לבצע את המשימות באופן טוב.

יובל לנדשפט: אבל יחד עם זאת, ככל שאני יודע אין בקשות ייצוא שמחכות בגלל שאנחנו לא עושים את העבודה.

יובל לנדשפט: אני חייב להגיד פה באמת תודה גם לסגן שלי מיטל שעובד פה מעבר לשעות הרגילות.

יובל לנדשפט: כי ברור לכם, הרי אמרתי קודם - - - של עובדי היק"ר שניתן למנות אותו על אצבעות הידיים, גם הם עושים את אותו הדבר.

יובל לנדשפט: ובכלל זה גם תרגום ה-IMC GMP לאנגלית, הוא מקובל, הוא בתהליך ביצוע, אני אומר פה גם תודה למשרד הכלכלה שסייע לנו לתרגם את ה-GDP שהוא פועל יוצא של IMC GMP.

יובל לנדשפט: תראו, התרגום הוא תרגום לאנגלית, אך איננו תרגום מקצועי לשפה המקצועית ואנחנו לא רוצים.

יובל לנדשפט: אנחנו גם כך גם כאן עושים בזה מאמץ גדול אבל בסוף זה מוטל על אותם אנשים שנמצאים בוועדות ושמעתם אתם לבד כמה ועדות יש.

יובל לנדשפט: אני מקווה שבחודש הקורב אנחנו נהיה אנשי בשורות, ושוב זה נראה כאילו אנחנו קצת מתלוננים על עודף תשומת הלב, אבל ממש לא כך.

יובל לנדשפט: אני אומר שוב רם, תודה גם לוועדה וגם לכל מי שמסייע פה, כי אנחנו שמחים על הפוקוס הזה.

יובל לנדשפט: אז תודה, וגם בזכות ההתערבות אני חושב שסוף סוף נקבל איזשהו - - - .

רם שפע: אוקיי, אז יובל תודה רבה.

רם שפע: זה היה ככה באופן יחסי התייחסות מאוד ארוכה, אבל באמת התייחסת וטוב שכך, להרבה סוגיות.

רם שפע: ומפאת העניינים הטכנולוגיים פה אני לא קטעתי אותך, כי כל פעם שאני מדבר אני צריך להחליש אתכם.

רם שפע: אני מנהל פה את הדיון הזה עם הווליום של הטלפון שלי.

רם שפע: אז ככה, אני רוצה רגע להתייחס לכמה דברים, בעיקר אלה שלא דיברת עליהם או שאני לא בטוח ששמעתי ואחרי זה ניתן לכל שאר האנשים בזום להתייחס.

רם שפע: יש פה כמה בשורות יפות ומשמעותיות, אבל אני רוצה רגע לוודא שכולנו על אותו דף ומסכימים שאנחנו הולכים בכיוון הנכון ושום דבר לא מתפספס.

רם שפע: אז בנושא המו"פ באמת פרסמת ממש מועדים, אני חושב שזו בשורה משמעותית וטובה.

רם שפע: עד לפני כמה שבועות לא ידענו מה הולך לקרות ב-2022 אז זאת התקדמות משמעותית.

רם שפע: כמובן שעכשיו גם צריך לגרום לזה שנצליח לייצר את אותם מחקרים ולגרום להם לקבל את האישור, אבל קודם כל נתחיל זה שהוועדה תתכנס וזאת בשורה חשובה.

רם שפע: לגבי המערכת לאיתור עובדים, אני מודה שזה עוד היה בשלב שלא עד הסוף שמענו את כל מה שאתה אומר, אבל אם אני מבין נכון, ובאמת השאיפה הגדולה של כולם הייתה לקצר דרמטית את משך זמן ההמתנה מחודשים ללא יודע, שבוע, 10 ימים, שבועיים.

רם שפע: ובאמת אני מבין שהתקיעות היא לא במשרד לביטחון פנים.

רם שפע: גם אם במקרה שלילי זה לוקח להם 10 ימים, אני מניח שברוב המקרים זה לוקח פחות.

רם שפע: כולם ידעו לחיות עם זה.

רם שפע: אז באמת אני רוצה אחרי זה לוודא שהבנתי נכון, שאתם נותנים את הפתרון הטכנולוגי.

רם שפע: אני שם בצד רגע את הבקשה שלך מכולם ב-1 לינואר לעשות איזה סדר גורף, אחלה.

רם שפע: אני מסתכל רגע על הטווח הארוך ואני רוצה לוודא שזה אכן קורה.

רם שפע: הסיפור של תרגום התקן, דיברת על זה.

רם שפע: אני מבין שמשרד הכלכלה, וישר כוח למשרד הכלכלה על זה ובכלל הם מאוד רתומים מהשרה ומטה, לנסות לתת את המענה ולגרום לזה שאותה החלטת ממשלה מאוגוסט באמת תתממש.

רם שפע: אני לא הצלחתי להבין מהתשובה שלך איפה זה עומד בסוף, אני מעריך מאוד את העבודה של כולם, מדובר בתרגום של מסמך, נראה לי כמו משהו שאמור לקרות.

רם שפע: רגע תרשום לעצמך ותיכף תתייחס.

רם שפע: הסיפור של התקנים, אני ביקשתי מנציג האוצר שיהיה פה כדי שנבין רגע איפה זה תקוע.

רם שפע: זה גם נשמע לי כמו משהו שחייב להגיע לפתרונו.

רם שפע: לא יכול להיות שהייתה החלטה של הממשלה להוסיף תקנים ליק"ר והם לא הגיעו.

רם שפע: אין, לא סביר, אז זאת עוד נקודה שאני אשמח מאוד ללבן אותה ותיכף נראה אם נציג האוצר פה כדי להגיד לנו את זה.

רם שפע: הנושא של רשימת הסף לחומרי הדברה, אני רוצה לוודא שמה שאמרת יגרום לזה שאותם הקרנות, שבסופו של דבר נדרש פה התקן שאנחנו דורשים, שאתם דורשים, מייצר מצב שהישראלים צריכים לבצע הקרנות בעצימות הרבה יותר גבוה.

רם שפע: אני רואה שאתה מסמן לי, מעולה, אני רק אומר תרשום לך גם את זה.

רם שפע: אני בטוח שגם יפעת וגם אחרים יתייחסו לנושא הזה, כי אם באמת יש בזה שינוי הוא מאוד משמעותי ואני מקווה שכך באמת הם פני הדברים.

רם שפע: והתייחסו פה בהתחלה מיכל ושחר לסוגיה של שתי החברות שכרגע אין להן רישיון קנאביס בהקשר של כל מה שקשור לשדה התעופה ויש שם תקיעות משמעותית שבעצם עוד יותר מקשה על הייצוא.

רם שפע: אז זאת גם נקודה שלא שמעתי שהתייחסת אליה.

רם שפע: זהו בינתיים אני אעצור פה, אנחנו רגע ניתן לשאר להתייחס לפני שאתה תענה כדי שכבר תוכל להתייחס לכל מה שיאמר במקום שנעשה פינג פונג מיותר.

רם שפע: מיכל ושחר יש לכם התייחסות לפני שאני עובר למגדלים?

רם שפע: אוקיי בסדר גמור.

רם שפע: וגם אני אשמח אחרי זה לשמוע את משרד החקלאות כי יש פה כמה התייחסויות חשובות.

רם שפע: חיים אתה כמובן תקבל את זכות הדיבור.

רם שפע: מיכאל בן דהן מהאוצר אני לא רואה אותו פה, אה הינה, אהלן מיכאל מה נשמע.

רם שפע: אתה יכול התייחסויות כלליות, אבל ספציפית בנושא התקנים נשמח לשמוע איפה זה עומד ואם העברתם את התקנים שלכם ליק"ר.

מיכאל בן דהן: אז אני אתייחס ספציפית לנושא התקנים.

מיכאל בן דהן: זה יהיה מאוד קצר, כלל הקנים שהוסכם עם משרד הבריאות שיעברו עליהם, עבור עליהם.

מיכאל בן דהן: גם בנוגע להחלטת ממשלה 4490 וגם מהחלטות הממשלה הנוכחית וכרגע ההבנה שלי שנושא האיוש של אותם תקנים נמצא על שולחנם של משרד הבריאות והם יוכלו לעדכן לגבי העניין הזה.

מיכאל בן דהן: מבחינת האוצר, כלל התקנים עברו למשרד הבריאות.

רם שפע: אוקיי, נשמע מאוד חד משמעי אז תיכף נשמע מיובל איפה זה תקוע.

רם שפע: זה נראה לי מאוד מוזר, אבל בשביל זה יש כנסת, כדי לוודא בין משרד האוצר לבריאות, איפה התקנים תקועים.

רם שפע: אז בסדר גמור נעשה גם את תפקידנו בהקשר הזה, מיכאל תודה.

רם שפע: יש לך עוד התייחסות לעניין הזה?

רם שפע: חשש מפגיעה כלכלית למה יקרה אם הייצוא שלנו ימשיך להיות בכזאת דעיכה?

רם שפע: כאילו יש פה אלמנטים שמשפיעים מאוד גם על הכלכלה שלנו.

מיכאל בן דהן: אנחנו במשרד האוצר אמרנו כבר כמה פעמים שאנחנו מאוד תומכים בקידום של הייצוא של הקנאביס הרפואי, אנחנו חושבים שזה יכול לתרום הרבה מאוד לכלכלה הישראלית.

מיכאל בן דהן: אין לי התייחסות ספציפית לגבי הסוגיות שהעלה כאן.

רם שפע: יש לכם איזשהם סדרי גודל?

רם שפע: נאמר ואנחנו נגיע למצב מיטבי של ייצוא, איזו תרומה זה יכניס למדינה?

מיכאל בן דהן: אז ההערכה הנוכחית שלנו היא בסדר גודל של 2 מיליארד דולר, שהיקף התעשייה יכול להגיע אליו.

מיכאל בן דהן: זה גם נכתב בדברי ההסבר להחלטת הממשלה.

מיכאל בן דהן: מעבר לזה אין לנו כרגע הערכה עדכנית לגבי הנושא הזה.

מיכאל בן דהן: אני מזכיר מדובר בשוק מאוד ראשוני, על אף שהוא כבר יחסית מפותח בישראל, ברחבי העולם הוא מאוד ראשוני ועוד לא ברור באיזה כיוון בכלל המדינות הולכות אליו גם בעולמות הלגליזציה וגם בהסדרת הקנאביס הרפואי.

מיכאל בן דהן: אז קשה מאוד לתת איזושהי הערכה מדויקת אבל אנחנו כן רואים את היקף הפוטנציאל לתעשייה גדולה בישראל.

רם שפע: אוקיי תודה רבה.

רם שפע: אכן ראיתי את המספר של ה-2 מיליארד דולר, נראה לי שאף אחד לא יכול להקל ראש בכזאת הזדמנות כלכלית, באמת אדירה.

רם שפע: אני מסכים איתך שהשוק עוד לא ברור בדיוק לאן הוא הולך וגם בהקשרים של הסדרת הקנאביס, כל מה שקשור ללגליזציה, דעתי ידועה אבל אנחנו עוד לא שם.

רם שפע: אז אני מקווה שנגיע לשם ואז נוכל גם בהיבטים אחרים להכניס עוד הרבה מאוד כסף לקופת המדינה וגם להקל קצת על פשיעה וכסף שחור שמתגלגל פה במיליארדים לצערנו הרב.

רם שפע: בין אם נודה בזה ובין אם לא.

רם שפע: מיכאל תודה רבה, חשוב.

רם שפע: משרד לביטחון פנים יש לכם התייחסות לסוגיית העובדים או שאתם בהסכמה?

רם שפע: עו"ד מססה?

ענת מססה קינן: אני יודעת שזה נפתר אז.

רם שפע: אז את מברכת.

ענת מססה קינן: כן.

ענת מססה קינן: העיכוב לא היה במשטרה, ציינו כבר בעבר שתוך מספר ימים המשטרה מעבירה התייחסות.

ענת מססה קינן: אז אני מברכת מאוד ומקווה באמת הכל יסתדר.

רם שפע: אוקיי בסדר, בדיונים אחרים נצפה ממך לתשובות מעמיקות יותר, אבל בהקשר הזה אני מקבל את התשובה.

רם שפע: חיים תגר, משרד החקלאות, מנהל אגף בכיר ענפי שירות.

רם שפע: ד"ר לנדשפט התייחס בכמה הקשרים אליכם, אשמח לשמוע אותך.

חיים תגר: אם אתה יכול רק להגיד לי מה תרצה לשמוע, אני יכול להגיד מה אני רשמתי לי.

חיים תגר: קודם כל לגבי הנושא של הצורך בהקרנה של חומר הגלם שיוצא מהחוות, אין לו קשר לרשימת חומרי ההדברה.

חיים תגר: שם מדובר על עומס מיקרוביאלי וברשימת חומרי ההדברה מדובר על שאריות חומרי הדברה.

חיים תגר: זה שני דברים שונים לגמרי.

חיים תגר: כל הנושא של ההקרנה הוא קשור לרמות של איכות של עומס מיקרוביאלי של תקנים של משרד הבריאות, לא קשור לנושא הזה.

חיים תגר: לגבי נושא של הייצוא שהעליתם פה, אני שוחחתי אצלנו במשרד עם היחידה שעוסקת בזה והיא אמרה לי שהם מבחינתם מתייחסים לזה כמו ייצוא של כל חומר עיבוי אחר, זרעים, ייחורים וכולי.

חיים תגר: כאשר אנחנו בודקים אצלנו במשרד החקלאות רק את הנושא הפיטוסניטרי, רק נושא של העברת מזיקים ומחלות באמצעות חומר עיבוי כחלק מתקינה בינלאומית.

חיים תגר: אם זה נחשב עדיין סם ומצריך את ההליך אצל היק"ר, זה מצריך תהליך את היק"ר.

חיים תגר: לנו יש את הנהלים שלנו - - -.

רם שפע: אתה יכול לחזור על זה?

חיים תגר: על הנושא של הייצוא?

רם שפע: כן.

חיים תגר: צריך להבין שבייצוא לנו במשרד החקלאות, במסגרת תקינה בינלאומית, כשאתה מעביר חומר צמחי בין מדינה למדינה הוא צריך להיות מלווה בתעודה פיטוסניטרית, תעודה שמצהירה שהוא נקי ממזיקים ומחלות שיכולים לסכן את החקלאות במדינת היעד שאליה אתה שולח, או לצמחיית הבר.

חיים תגר: אנחנו ערוכים לתת את השירות הזה, להנפיק את התעודה הפיטוסניטרית הבינלאומית, לערוך את הבדיקות המקדמיות שנדרשות, בדיקות מעבדה אם נדרשות, ולהנפיק את התעודה.

חיים תגר: באם ייצוא של קנאביס, של זרעי קנאביס או של חומר ריבוי של קנאביס מצריך גם תהליכים אצל היק"ר, זה אצל היק"ר, אני לא יודע, שיובל יענה.

חיים תגר: מבחינתנו אנחנו ערוכים לתת את השירות הזה ונותנים אותו.

רם שפע: אוקיי, הבנתי.

רם שפע: בסדר גמור, תודה רבה.

רם שפע: נשמע שיש פה איזה פער בין הדברים שיובל אמר לבין מה שאתה אמרת אז תיכף ננסה ליישב את זה.

רם שפע: יפעת קריב מקודם נתתי לך את זכות הדיבור והתייחס רק לעובדים אבל אני מניח שיש לך עוד התייחסויות, בבקשה.

יפעת קריב: ראשית, אנחנו באמת רוצים להגיד תודה על הדיון הזה וגם באמת תודה לכולם על המאמץ, כי ניכר שיש מאמץ גם בקרב כמובן משרד הבריאות, משרד הכלכלה ומשרד החקלאות.

יפעת קריב: ונראה שמה שאתה עושה בשבועות האחרונים, מזיז לכולם את הגלגלים ומניע את הדברים קדימה.

יפעת קריב: אבל כן יש לנו התייחסות, כי בעצם אנחנו נמצאים במצב, כל התעשייה, שבתעשייה לפחות אני חברה גם בפורום של המגדלים וגם בפורום של המפעלים, וגם בפורום של בתי המרקחת כי אנחנו מחזיקים את כל שרשרת הערך.

יפעת קריב: כך שבאמת אנחנו חווים, לפחות אני שותפה לכל ההתנהלויות שקורות בכל שרשרת הערך שנוצרה על ידי משרד הבריאות.

יפעת קריב: למעשה כרגע אנחנו נמצאים במצב שמה שהכי מטריד אותנו זה הנושא של מכסות על ייבוא שנכנסות לישראל.

יפעת קריב: כולנו בעד ייבוא, אני רוצה שזה יהיה ברור, זה נאמר בכל מקום, כולנו בעד שוק חופשי.

יפעת קריב: שוק חופשי שיש בו גם ייצוא וגם ייבוא.

יפעת קריב: אנחנו מאמינים שתעשיית הקנאביס היא תעשייה גלובלית.

יפעת קריב: אבל מה שקורה כרגע בארץ, שאין עדיין ייצוא פרט לקילוגרמים בודדים ובאמת כולם עוזרים.

יפעת קריב: מה שנאמר פה נכון, עוזרים לייצא אבל זה נמדד, 4 ק"ג, 100 ק"ג, 50 ק"ג, 10 ק"ג.

יפעת קריב: זה לא חוצה את המספר שנאמר בדיון הקודם של 900 ק"ג שייוצאו מישראל, אולי כבר 950 ק"ג היום.

יפעת קריב: לעומת זאת, בינואר 2020 אומר פרופ' איתמר גרוטו שכבר לא נמצא כידוע במשרד הבריאות, אנחנו מאשרים אישורים להרבה מאוד חברות לגדל בישראל.

יפעת קריב: יובל אמר כ-40 חברות כשהוא דיבר היום, בעצם מגדלות בישראל.

יפעת קריב: הגידולים היום בישראל מגיעים ל-120 טון גידולים.

יפעת קריב: 120 טון.

יפעת קריב: האיכות משתנה, ה-120 טון שמגודלים היום עם הרפורמה החדשה, זה לא אותם גידולים של העבר.

יפעת קריב: אבל במקביל השוק הוא לא שוק חופשי, לישראל נכנסו על פי הודעת משרד הבריאות שפורסמה השבוע בעתירה, 36 טון קנאביס.

יפעת קריב: בדיון הקודם אצלך נאמר 20 טון, השבוע גילינו שזה 36 טון שמתוכם רק 22 טון בחצי שנה האחרונה.

יפעת קריב: זה בתשובת המדינה לבג"ץ.

יפעת קריב: זאת אומרת, ב-4 לינואר פורסם שנחתו בישראל מ"אורורה" קנאביס בשווי 10 מיליון דולר, לקנדה, לא לישראל.

יפעת קריב: זאת אומרת שישראל ממשיכה לקבל מכל העולם כמויות אדירות ללא מכסות, ללא הסכמים בינלאומיים.

יפעת קריב: אז עשינו על זה, לא אני לבד, עם עוד כמה אנשים בדקנו מה קורה בשאר מדינות העולם.

יפעת קריב: קנדה כבר דוברה פה הרבה, קנדה מצהירה שהיבואנית הגדולה, מספר 1 בעולם, זאת ישראל.

יפעת קריב: באמת כל החברות הקנדיות מכוונות לישראל.

יפעת קריב: באירופה בכל המדינות יש מכסות ייבוא, אין מדינה שמתייחסת אל הסם המסוכן כאל עגבניות או מלפפונים, שדרך אגב עליהם יש מכסות ייבוא.

יפעת קריב: בעצם בכל מדינות העולם יש איזושהי מכסה בכניסה של סם מסוכן.

יפעת קריב: אז באמת אין לנו פה שום האשמה, יצאנו לבדיקה.

יפעת קריב: יובל אמר לפני מספר דקות שאחריות על הייבוא והייצוא היא של משרד הכלכלה.

יפעת קריב: משרד הכלכלה עשה עבודה ממש עמוקה בנושא של הייצוא.

יפעת קריב: החלטת ממשלה 4490 שונתה להחלטת ממשלה 224 שאמורה להקל על הייצוא, אבל בייבוא לא ראינו החלטות ממשלה, לא ראינו דיונים או פרוטוקולים שהתקיימו פרט למה שפרופ' איתמר גרוטו אמר בינואר 2020.

יפעת קריב: אז משרד הכלכלה אמר שהייבוא לא באחריותו, פנינו למשרד החקלאות.

יפעת קריב: משרד החקלאות, באמת תודה לחיים תגר שבישיבה האחרונה היה מאוד נחרץ בנושא הזה, אבל משרד החקלאות אומר 'זה סם מסוכן, זה לא באחריות שלי'.

יפעת קריב: בעצם השאלה שלנו היום, נשמח לקבל עליה תשובה, מי במדינת ישראל אחראי על הייבוא של סם מסוכן מסוג קנאביס?

יפעת קריב: איפה הפרוטוקולים של הדיונים, איזה החלטת ממשלה, או הוראת שעה, או דיון בכנסת קבע שישראל היא המדינה היחידה בעולם שמאפשרת קבלת ייבוא ללא מכסות וללא הגבלה.

יפעת קריב: בדיון הקודם אמרנו שזה יהיה עוד 5 טון, גילינו שזה כבר עוד 22 טון.

יפעת קריב: כרגע המספרים מראים ש-36 טון נכנסו לישראל כשישראל צורכת 32 טון.

יפעת קריב: זאת אומרת, כרגע נכנס לישראל יותר ממה שאנחנו צורכים.

יפעת קריב: אז איפה ההגנה על המגדלים הישראלים, על החקלאות המקומית, על האיכות המקומית, על החיילים המשוחררים שעובדים אצלנו, על תעשייה שלמה שמעסיקה מאות של עובדים?

יפעת קריב: אנחנו באמת שואלים איך אנחנו מתמודדים עם זה ואנחנו בעד שוק חופשי, בעד ייבוא, אבל שהייבוא יתכתב אחד לאחד עם הייצוא.

יפעת קריב: אותה כמות שיוצאה גם תיובא, כמו שוק חופשי.

יפעת קריב: לא שוק שבעצם בולם את הייצוא בכל דרך אפשרית, כי כשמדברים על ייצוא זאת החלטת ממשלה, כשמדברים על ייצוא זה תחת חקיקה, תחת התאמות של מיקרו וחומרים וכדומה.

יפעת קריב: כשמדברים עם הייבוא, חופשי.

יפעת קריב: עכשיו שוב, ישראל היא היחידה בעולם שמאפשרת ייבוא ברמות האלה וצריכים את העזרה פה של כולם.

יפעת קריב: יובל אמר ותודה יובל, אמרת הכמויות שמגיעות לישראל גדולות מדי.

יפעת קריב: חיים תגר אמר בדיון הקודם, כתב את זה, באמת תודה רבה לך, אמר שצריך לבחון את הייבוא ביחס לייצוא, צריך לבחון את הכמויות של הייבוא של סם מסוכן שמגיע לארץ.

יפעת קריב: משרד הכלכלה אומר שצריך להגן על מקומות העבודה.

יפעת קריב: הוועדה שלך אומרת שזה לא יזלוג לשוק השחור.

יפעת קריב: אז בואו ננהל דיון בוגר של כל העוסקים שרוצים ייבוא, שרוצים שוק חופשי, שרוצים גם ייצוא.

יפעת קריב: כרגע ישראל, אני לא רוצה להשתמש בביטוי לא יפה, אבל כל העולם מסתכל על ישראל כמדינה היחידה שמאפשרת ייבוא ללא גבולות, ללא מספרים, ללא התייחסות לסם מסוכן, ללא התייחסות לאיכות שישראל מגדלת בעצמה.

יפעת קריב: והמגדלים פה מצוינים, אתם ביקרתם עם הוועדה שלך והוועדה של שרן השכל בשטח וראיתם את האיכות המאוד גבוהה שיש לנו בארץ.

יפעת קריב: אז זה דבר אחד שהוא פשוט כואב.

יפעת קריב: כואב לכלכלה הישראלית וכולנו נמצאים במצוקה מאוד מאוד גדולה.

יפעת קריב: דבר נוסף שאני רוצה לבקש ממך יובל, זה התייחסות לנושא של המיקרו, התאמה לתקן האירופאי.

יפעת קריב: שוב, אמר עכשיו חיים תגר, אין שום קשר בין רשימת חומרי ההדברה ותודה שהיא פורסמה, אנחנו נחכה לחפש אותה באתר.

יפעת קריב: אין שום קשר בין זה לבין התאמה לתקן האירופאי של המיקרו.

יפעת קריב: זה בלם שהיה מעכב ייצוא.

יפעת קריב: וגם פה נשמח לשמוע יותר על הייצוא, גם בנושא של המיקרו, גם בנושא של התאמת התקן שעדיין לא ניתן לקבל אותו בישראל.

יפעת קריב: זה באמת שני נושאים שהם בוערים ממש.

יפעת קריב: אתן את זכות הדיבור לאחרים, אבל אני יכולה להמשיך.

יפעת קריב: עוד משפט אחד, אני רוצה להגיד שלגבי הייצוא, צריך להסתכל שכל עוד מדינת ישראל מעכבת את הייצוא, מדינות כמו גוואטמלה ומדינות כמו מקסיקו מייצאות בעצמן.

יפעת קריב: קנדה מייצאת לכל המקומות בעולם, בסדר, אבל גם מקסיקו נכנסה לשוק הייצוא, גם גוואטמלה, גם ג'מייקה וגם הן יכולות לגדל הרבה יותר מאתנו.

יפעת קריב: ממשלת קנדה, מעבר לזה שהיא בלמה את הייצוא אליה כי היא טוענת שהסחורה שלה הכי טובה בעולם, היא בעצם עשתה שני מהלכים.

יפעת קריב: אחד, נתנה חשמל בחינם לכל המגדלים ולכן בקנדה מגדלים ב-Indoor כי החשמל לא עולה כסף.

יפעת קריב: בישראל החשמל הוא הוצאה כספית מאוד גדולה.

יפעת קריב: ודבר שני, משרד הכלכלה והמסחר של קנדה, ואני יכולה לשלוח לכולכם את הלינק הזה, הקים צוותים מיוחדים שעוברים בין החברות ומסייעים להם לייצא מקנדה.

יפעת קריב: זאת אומרת, הממשלה מסייעת לעוסקים לייצא כי הם מאמינים שזה מה שיציל את הכלכלה הקנדית, או ייקח אותה עוד כמה צעדים קדימה.

יפעת קריב: אצלנו בישראל כרגע אתם יודעים מה קורה.

רם שפע: אוקיי יפעת תודה רבה.

רם שפע: אני רק אגיד שאני ב-13:00 חייב להיות בדיון אחר ויש עוד אנשים שביקשו לדבר.

רם שפע: אז אני מבקש עכשיו שמי שאני אתן לו את הזכות לתמצת כדי שיובל כמובן יוכל לתת התייחסות מעמיקה לדי הרבה סוגיות שעלו פה בדקות האחרונות.

רם שפע: יש עוד מישהו שחשוב לו עכשיו להתייחס?

רם שפע: בבקשה דדי.

דדי סגל: שלום לכולם ותודה רבה.

דדי סגל: אז קודם כל באמת כל הכבוד לוועדה הזאת וכל הכבוד לגורמים, למשרד הבריאות, למשרד הכלכלה, לכל מי שמזיז בזמן האחרון את הדברים ורואים שיש התקדמות ושהדברים זזים.

דדי סגל: וכמו שיובל אמר, יש פה פוקוס ותשומת לב ועזרה מכולם.

דדי סגל: אני באמת רוצה רק לחזק ולהגיד שאנחנו מתחילים ויש עוד הרבה דברים לעשות, אבל רואים שמתקדם.

דדי סגל: רציתי להתייחס שנייה לעניין המסופים, מסופי הייצוא.

דדי סגל: זה משהו שמפריע כרגע אקוטית לייצוא.

דדי סגל: פנאקסיה, שזאת החברה שאני ממנכ"ל, באמת ייצאה כבר מוצר מתקדם, תמצית לשאיפה, לגרמניה, בהתאם לתיקון של החלטת הממשלה.

דדי סגל: זאת תמצית לשאיפה, vape מה שנקרא.

דדי סגל: התחיל להיות משווק כבר בגרמניה נמכר ובהצלחה ואני מקווה שעוד יהיו הרבה משלוחים כאלה שייוצאו.

דדי סגל: אנחנו גם קיבלנו היתר ממשלת צרפת, במסגרת פיילוט של ממשלת צרפת לשיווק מוצרי קנאביס מתקדמים למטופלים בצרפת, של טבליות קנאביס.

דדי סגל: זה פיילוט יוקרתי, אנחנו אחת מארבע חברות בודדות בעולם שקיבלו היתר.

דדי סגל: ענקיות קנאביס קנדיות לצידנו, אחת מארבע, יש שם את "טילריי" ו"אורורה".

דדי סגל: הם מביאים פרחים ואנחנו קיבלנו אישור לשמנים וטבליות.

דדי סגל: זאת למעשה הפעם הראשונה שרשות בריאות מערבית מתירה שימוש בטבליות של קנאביס.

דדי סגל: זה תקדים, וחברה ישראלית, פנאקסיה היא הראשונה בעולם שקיבלה את ההיתר הזה.

דדי סגל: עממה, אחרי שעבדנו כל כך הרבה זמן לאשר את זה, כרגע יושב משלוח במחסן פאנקסיה, אחרי שהיק"ר אישר אותו, מחכה לצאת לצרפת.

דדי סגל: משרד הבריאות הצרפתי מחכה למוצרים האלה, התחייבנו שזה יהיה שם לפני שבוע, זה אמור היה כבר להיות בצרפת וזה לא יכול לצאת בגלל הסיפור שמסופי הייצוא סגורים.

דדי סגל: ואני ממש מבקש את התייחסות

דדי סגל: כם ועזרת

דדי סגל: כם בעניין הזה כי כרגע כל המאמצים שכולם עשו לגבי הייצוא לא יכולים לקרות כי אפשר לייצא.

דדי סגל: בפועל השיבר סגור כרגע מבחינת להוציא מוצרים מחוץ לישראל.

דדי סגל: נקודה שנייה שרציתי להתייחס אליה זה למוצרים המתקדמים.

דדי סגל: דובר על עניין הבטיחות, אני חייב להגיד, אנחנו כבר משווקים תמציות לשאיפה בגרמניה, המשלוח הזה שדיברתי עליו זה מוצר מתקדם אחר, זה טבליות לצרפת.

דדי סגל: הרשויות בגרמניה ובצרפת אישרו אותן לשיווק.

דדי סגל: המוצרים האלה לא הוכחו כתרופה, אלא רק נרשמו ללא ניסוי קליני כמו שמבקש היק"ר, אבל אושרו לשימוש.

דדי סגל: אנחנו מדברים על מוצרים שאני חושב שאף אחד לא חולק על זה שהם בטוחים יותר.

דדי סגל: אין ספק שמשאף יותר בטוח מאשר עישון של ג'וינט או סיגריה.

דדי סגל: גם אם לא הוכח בניסוי גדול ומתקדם.

דדי סגל: ואין ספק שטבליות יותר בטוחות מאשר שמן שקשה למנן אותו.

דדי סגל: אז נכון שלא נעשה ניסוי קליני כמו של תרופה אתית כדי להוכיח את זה, אבל אני מזכיר לכם, גם את התפרחות והשמנים, לא היה אף ניסוי אתי מסודר על - - - פיבוטלי שאישר.

דדי סגל: וכל העשרות מוצרים שנמכרים במדינת ישראל של תפרחות לעישון ושמנים לא אושרו במסגרת ניסוי קליני.

דדי סגל: אז יכול להיות שצריך לקבל פה החלטה ולהגיד שהמוצרים המתקדמים האלה בטוחים יותר מעישון של תפרחות ולכן בואו ניתן את האישור הזה.

דדי סגל: אין מה לעשות, אנחנו בעולם של קנאביס, לעשות ניסוי פיבוטלי בסדר גודל גדול במדינת ישראל רק לצרכים של השוק הישראלי, לא משתלם לדעתי לאף חברה לעשות.

דדי סגל: כשיש לנו אישורים לשיווק בגרמניה ובצרפת, ואני מקווה עוד מעט גם בעוד מדינות באירופה, המטופלים במדינות האלה יכולים להנות מהמוצרים הישראלים שהם תמציות לשאיפה וטבליות, שהם מתקדמים ביחס לכל חברה אחרת בעולם.

דדי סגל: אבל המטופלים בישראל לא יכולים להנות מזה, אני חושב שזה חבל ואולי כדי לחשוב ולנסות לראות איך עושים משהו בכל זאת כדי שניתן יהיה לשווק את המוצרים האלה בישראל.

דדי סגל: אני חושב שהדבר הראשון הוא אולי גם להגדיר באמת קריטריונים ברורים של מה מצופה כדי להביא את זה לשיווק בישראל.

דדי סגל: תודה רבה.

רם שפע: תודה רבה.

רם שפע: תיכף תהיה גם לזה התייחסות.

רם שפע: אני מבין שיש התייחסות ממשרד הבט"פ לעניין הזה, של המכס.

ענת מיכאלי: ענת, ראש תחום קנאביס רפואי.

ענת מיכאלי: רציתי להתייחס לעניין מה שדיברו על המסופים ותקלת הפעילות.

ענת מיכאלי: אז קצת לדייק, אנחנו כמשטרה וגם היק"ר לא הפסקנו פעילות.

ענת מיכאלי: מה שקרה, עלה בביקורת של קצין האבטחה המחוזי שלנו שהמסופים שמאחסנים אצלם מאות קילוגרמים וטונות של קנאביס רפואי והם פועלים ללא רישיון כמו שנדרש על פי חוק מכל עוסק אחר בעצם.

ענת מיכאלי: אז רק הובהר להם שהם צריכים להסדיר את נושא הרישיון והיות והוסבר להם שהם צריכים רישיון הם החליטו מהחלטה אישית שלהם, כדי לא לפעול בניגוד לחוק, בעצם להפסיק את האחסנה של הקנאביס.

ענת מיכאלי: זה לא משהו שנאמר מאתנו.

ענת מיכאלי: מה שכן, גם בפגישה שניהלתי שבוע שעבר עם יובל ראש היק"ר, דנו בנושא הזה ואכן משפטית הם מחויבים ברישיון, אבל אנחנו באנו ואמרנו שאנחנו מבינים את החשיבות של הייבוא והייצוא, ואנחנו לא נגרום לאיזשהו חסם בנושא ולא נפסיק את הפעילות, ואנחנו נעשה ככל שאנחנו יכולים כדי לאשר ולקדם את התהליכים והרישוי שלהם כמה שיותר מהר.

ענת מיכאלי: אבל רק לדייק, זאת אומרת אנחנו לא עצרנו את הפעילות שלהם.

ענת מיכאלי: הם החליטו שעד שהם יסדירו את הרישיון הם לא פועלים.

ענת מיכאלי: אז אני חושבת שזאת כבר סוגיה שלהם לטפל.

ענת מיכאלי: עד פה מבחינתי, תודה.

רם שפע: אוקיי תודה רבה, יש פה עוד סוגיה ללבן אבל טוב שהתייחס.

רם שפע: לנה יש לך משהו?

לנה זייגר: תודה, שלום לכם.

לנה זייגר: מאוד בקצרה, פשוט כיוון שמשרד הכלכלה הוזכר כאן מספר פעמים בהקשר של הייבוא.

לנה זייגר: אני רוצה להדגיש שמשרד הכלכלה, המומחיות שלנו, זאת המקום המיוחד שלנו, בהקשר הזה זה קודם כל לחוות את הדעה ולבחון את העמידה בכללי סחר בינלאומיים ובהסכמים בינלאומיים שקשורים לסחר.

לנה זייגר: אבל בעצם משרד הבריאות הוא המשרד המקצועי, ברגע שמשרד הבריאות יבוא עם חוות דעת, זאת אומרת יגבש עמדה של איך הוא רוצה להתייחס לנושא הייבוא, באיזה פורמט, באילו אמצעים הם כן מעוניינים ומחליטים ברמת הממשלה להתקדם עם הגבלות של ייבוא.

לנה זייגר: אנחנו ננתח ספציפית באותו הקשר, ננתח ונוודא שזה עומד בכללים הבינלאומיים.

לנה זייגר: זה החיבור שלנו לנושא אבל זה מתחיל מהבריאות.

לנה זייגר: ואם אני מבינה נכון, הלאו בעבר להבנתנו בנוהל הייבוא היו רשומים קריטריונים שכוללים מוצרי קנאביס לפי ה-IMC GMP וזה לא היה פתוח לתקנים מגבילים ואז הייבוא היה בעצם יותר מצומצם.

לנה זייגר: אז אולי רק השאלה, באמת לא התחום המקצועי שלי, אבל השאלה אם זה אולי מה שקובע בסופו של דבר את ההיקפים של הייבוא.

לנה זייגר: אולי זה יכול להסביר את הגידול בכמויות.

לנה זייגר: בזה מיציתי, תודה.

רם שפע: תודה רבה.

רם שפע: אוקיי נראה לי שאנחנו באמת נחזור רגע אליך יובל, לכל ההתייחסויות.

רם שפע: תנסה להיות ממוקד מאוד מכיוון שאני די צריך לצאת ויש הרבה סוגיות שעלו.

רם שפע: יש לנו גם דברים כבר טובים שאנחנו יודעים שקורים אבל בכל זאת חשוב שתתייחס, בבקשה.

יובל לנדשפט: אז אחד, אני אגע בקצרה, חיים ממשרד החקלאות אמר נכון, הם נוגעים בהיבטים הפיטוסנטירים ואנחנו עושים את הנושא של השחרור על פי מה שנדרש בצו ייצוא חופשי.

יובל לנדשפט: זה תואם, אם אינני טועה, השם שם היה יגאל, חיים תקן אותי אם אני טועה, כתב על זה תקן מיוחד לגבי ייצוא של מוצרי קנאביס.

יובל לנדשפט: אנחנו נבדוק את זה.

יובל לנדשפט: אחת החברות פה, במקרה אני מסתכל ועושה לו גם שלום, אני רואה אותו.

יובל לנדשפט: אנחנו נבדוק את זה בשבוע הבא או בשבועיים הקרובים, שנראה באמת איך זה מתקדם ואז נדע אם צריך לעשות, אנחנו שנינו גם במשרד החקלאות וגם משרד הבריאות, סבורים שהנהלים מתאימים והם מאפשרים לייצא כל סוג של קנאביס.

יובל לנדשפט: אחרי שנעשה פעם אחת, נסתכל אחורה, נעשה תחקיר של האירוע הראשון ונראה לאורו אם נדרשים שינויים נוספים או לא.

יובל לנדשפט: אבל עד פה, על פניו אין מניעה לייצא חומרי ריבוי לתפרחות.

יובל לנדשפט: לגבי מכסות, מה שאמרה יפעת, מכסות ייבוא, אני רוצה להסביר פה משהו שחייב להיות - - - לכל הדרך, כי קל מאוד בכל דבר לבוא תמיד בטענות ליק"ר כי את היק"ר אתם מכירים.

יובל לנדשפט: אז כולכם הילדים שלנו, חבר'ה, כל העוסקים והמגדלים, אין מישהו כמו היק"ר שרוצה לעשות את התעשייה הזאת, שרוצה להקים אותה, שהקים אותה, יזם אותה וכולנו, במיוחד כל השמונה יודעים מה היה עתידו של הקנאביס הרפואי באיכות המצוינת כמו שיפעת אמרה, ואני מסכים לזה.

יובל לנדשפט: לא כמו שנאמר במקומות אחרים שהמדיקליזציה עשתה איכות פחות טובה.

יובל לנדשפט: כשלא בדקו אז באמת הייתה איכות טובה, היום בודקים ויודעים מה צריך להיות אז האיכות מצוינת.

יובל לנדשפט: אני מסכים איכות גבוהה יש בארץ, ומצד שני אנחנו לא יכולים לחסום ייבוא ולכן מה שאמרה לנה בסוף, אנחנו מקבילים את הדרישות לייבוא שחייבות להיות לפחות כמו הדרישות בישראל ופה האיכות היא מצוינת.

יובל לנדשפט: לעניין מכסות ייבוא, האם ניתן לחסום או לא לחסום, אז אנחנו יכולים לומר שהדיון הזה מתנהל בבית המשפט, ולנהל דיון במקביל גם בבית המשפט וגם בכנסת, אני לא כל כך יודע.

יובל לנדשפט: הכל נאמר על ידי משרד הכלכלה, החקלאות והבריאות באותה תגובה לעתירה, הממשלה נותנת תגובה אחת לבית המשפט והיא התגובה של כל המשרדים אז אני מציע לכולם לקרוא מה היא אומרת.

יובל לנדשפט: לעניין הסכמים בינלאומיים ומכסות, באמת אנחנו כיק"ר לא יודעים להשיב, אם משרד הכלכלה יוכל להשיב.

יובל לנדשפט: לגבי הנושא שענת הזכירה אותו, הנושא של המסופים ברשותכם.

יובל לנדשפט: אבל לפני זה שנייה אני רק אגע בנושא שדיברו איתי על המיקרוביאלים אני לא רוצה לראות, כן יפעת - - - לבקשה שלכם שעלתה.

יובל לנדשפט: זאת אומרת שחומרי הגלם לייצור שמנים יהיו בסף שונה.

יובל לנדשפט: אנחנו הקבלנו את זה למונוגרף האירופי.

יובל לנדשפט: זאת אומרת, לאור הפנייה מיצרנים, לא מכם, אישרנו בנוהל החדש את האפשרות להרחבת גבול הקבלה במפעלים של חומרי הגלם שמיועדים - - -, כי הרי אמרתם בתהליך הייצור של השמן מורד העומס המיקרוביאלי.

יובל לנדשפט: אני מזכיר עומס מיקרוביאלי, לא דיברתי על חומרי הדברה.

יובל לנדשפט: חומרי הדברה זה משהו אחר, ההקרנות לא מחויבות, מי שמייצר נקי לא צריך הקרנות.

יובל לנדשפט: יש חוות בישראל שלא מקרינות את הקנאביס, תבדקו על המוצרים שלהם.

יובל לנדשפט: לכן בסימונים שחייבים להיות על המוצרים יש סימון מי מקרין, מי נדרש לאמצעים להפחתת עומס מיקרוביאלי ומי לא.

יובל לנדשפט: במילים אחרות, מי מגדל נקי יותר ומי מגדל נקי פחות.

יובל לנדשפט: אלה שמגדלים נקי פחות, הם בחרו להשתמש בהקרנה.

יובל לנדשפט: לא מחויב באף נוהל של היק"ר להקרין.

יובל לנדשפט: לא מחויב אני חוזר.

יובל לנדשפט: כל אמירות השקר שהיק"ר מחייב להקרין, היק"ר לא מחייב להקרין.

יובל לנדשפט: היק"ר מחייב שהמטופלים יקבלו מוצר נקי מזיהומים.

יובל לנדשפט: מי שמגדל נקי ויש שכבות כאלה, הסתכלו על מוצריו, הוא שם את אותו סמל שהוא לא שם את הסמלים.

יובל לנדשפט: מי שצריך להקרין או להוריד עומס מיקרוביאלי, זאת אומרת גדל לו לא נקי מספיק, חייב לשים את הסמלים וזה כתוצאה מבקשות של מטופלים.

יובל לנדשפט: חייב לשים את הסמלול המתאים וגם כך פרסמנו סמלול.

יובל לנדשפט: יחד עם זאת, לבקשתכם בדקנו אותה בניתוח הסיכונים והרחבנו את גבולות הקבלה לחומרי גלם המיועדים לייצור שמן, שאחר כך בתהליך מופחת על ידי הייצור העומס המיקרוביאלי, ל-200 אלף CFU וזה בהתאמה למונוגרף האירופי, זה עד 500 אלף - - -.

יובל לנדשפט: בבקשה לקרוא את הנוהל, הוא עבר אישורים, הוא עבר כמו שאמרתי, ובכלל זה גם בחומרי הדברה וכאן באמת יש בשורה.

יובל לנדשפט: אבל אני רוצה לשים דברים על בורים, היק"ר לא מחייב להקרין, היק"ר מחייב שהמוצרים שיגיעו למטופלים יהיו מעולים, יהיו מצוינים, לא כמו בעבר שאף אחד לא בדק את עצמו וגם אם תבקש, יש לי אמרתי גם תמונות להראות על כללי האיכות בעבר לפני המדיקליזציה.

יובל לנדשפט: בואו נשים את האמת על השולחן, המדיקליזציה העלתה את הרמה של מוצרי הקנאביס, המדיקליזציה פתחה את האפשרות ליותר מטופלים להתחבר - - -, המדיקליזציה אפשרה תנאי איכות מעולים שהיום מתקיימים ועוקפת אותם ובודקת אותם.

יובל לנדשפט: ומי שמגדל נקי יכול לא להשתמש באף אמצעי להפחתה.

יובל לנדשפט: הלאה, לגבי הנושא האחרון שנגעתם, לגבי מסופי הייבוא.

יובל לנדשפט: אכן ביקורת של הקצין המחוזי במסופי הייבוא, אנחנו סברנו וגם מסופי הייבוא, אתם יודעים יש במסופי הייבוא דבר שנקרא "פס צהוב" ואחריו השטח הוא אקס-טריטוריאלי.

יובל לנדשפט: לא נכנסים, אפשר להיכנס לשם רק עם תעודה מיוחדת או דרכון ושעד שם באמת צריך את כל הנהלים ולפי כך מסופי הייבוא לא עברו את אותן ביקורות משטרה בגלל רמת האבטחה הגדולה.

יובל לנדשפט: אנחנו סברנו שזה מספיק.

יובל לנדשפט: הדבר הזה נבדק דרך אגב, בדקנו האם יש הבחנה בין שטחים בשדה התעופה לעניין החלת הדין הישראלי, האם הדין שלנו בכלל חל בשטחים האלו שהן אקס-טריטוריאליים בשטחי המשלוח.

יובל לנדשפט: עד כה זה כך אירוע, אבל לאור התשובה שקיבלנו במשרד המשפטים שיכולה להיות החרגה לשטחים מסוימים, אבל ככלל הדין הישראלי חל.

יובל לנדשפט: יחד עם המשטרה, ענת כבר אמרה, שבוע שעבר פנינו אל מסופי הייצוא על מנת שיצטיידו באישורי GSP הראויים כדי שנוכל לאפשר את זה.

יובל לנדשפט: ומקווים מאוד שזה יחול ואנחנו ערוכים לעזור להם כדי לעשות את הרישוי הזה כמה שיותר מהר כדי שהכול יהיה כדת וכדין.

יובל לנדשפט: אנחנו מקווים שהם באמת יפעלו מהר, אנחנו לא יכולים להכריח את מסופי הייצוא איך לפעול.

יובל לנדשפט: לעניין דבר אחד שאני מאוד מסכים ואני חוזר על כך.

יובל לנדשפט: המטופלים בישראלים מקבלים היום מוצרי קנאביס טובים הרבה יותר משהם קיבלו במה שנקרא ההסדרה הישנה.

יובל לנדשפט: מה שכן באמת, הם יקרים יותר לצערנו הרב.

יובל לנדשפט: אנחנו אומרים פה לצערנו, אין לנו תחזיות וטעינו, חשבנו שכלכלת שוק חופשי תעזור להוזלת המחיר ואנחנו רואים שאין זה כך.

יובל לנדשפט: הבנו שכלכלת שוק חופשי, והיום כל מי שרוצה יכול לעסוק בזה גם כמגדל, גם כעוסק וכן גם כייבואן באותם רישיונות של מה שנקרא רישיונות אחרים, שלמעשה לא מחזיקים בסם אבל מחזיקים בו רק מכורח מה שנקרא אחזקה אחרת.

יובל לנדשפט: ואנחנו לא יודעים מה לעשות, האם המגדלים בחו"ל הם חשובים לנו כמו התעשייה בישראל והמטופלים בישראל?

יובל לנדשפט: התשובה היא לא.

יובל לנדשפט: זה ברור, זאת כלכלה ישראלית ואנחנו תומכים בה.

יובל לנדשפט: אתה צדקת רם, משרד הכלכלה עשה לדעתנו גם underestimating.

יובל לנדשפט: אנחנו חושבים שאם המתודה הקלינית הישראלית תתפוס כמו שגם אותה אנחנו מתרגמים עבור ה-FDA ותהיה מתודה קלינית בעולם, יקרה בעולם מה שקרה בישראל.

יובל לנדשפט: ובישראל זה גדל מ-17 אלף מטופלים למשהו כמו 109 אלף מטופלים, היום עלו הדוחות שלנו ועברנו כבר את ה-110.

יובל לנדשפט: עלו הדוחות שלנו באתר שלנו, הרי הכל חשוף.

יובל לנדשפט: אותה עלייה אקספוננציאלית תהיה לא רק בישראל, אלא במדינות העולם וזה השוק.

יובל לנדשפט: אנחנו רוצים שהכלכלה הישראלית תהיה טובה כתוצאה מהייצוא הישראלי, כתוצאה ממוצרי הקנאביס המעולים, כתוצאה מזה שגם אפשרנו כמו שדדי אמר, אני לא קורה למוצרים האלה מתקדמים כל עוד לא הוכח שהם מתקדמים, נקרא להם דדי ברשותך מוצרי קנאביס אחרים שלא מאושרים לשיווק בישראל.

יובל לנדשפט: אתה יכול לקרוא להם מתקדמים - - -, מבחינתי מתקדם זה מה שהוכח לו בטיחות ויעילות וכל עוד לא הוכח כך אז הם נקראים "אחרים".

יובל לנדשפט: אבל אני חושב שישראל יכולה בהחלט לעשות פה מהלך ולהיות גורם משמעותי מאוד בעולם - - -.

יובל לנדשפט: אבל כל עוד זה נעשה במקצועיות ובמתינות.

יובל לנדשפט: עם כל הכבוד, אני חושב שהוועדה, ולכן אני אומר רם באמת תודה, שמה את זה על השולחן.

יובל לנדשפט: לעניין הדבר האחרון של התקנים, מיכאל אמר נכון, ככל שאני יודע משרד האוצר העביר את זה למשרד, אבל באותה מידה גם אמרתי נכון, ליק"ר זה לא הגיע.

רם שפע: אוקיי, הסיפה של המשפט האחרון ברורה ואנחנו נעשה לזה בדיקה עם גורמים נוספים במשרד הבריאות כדי להבין איפה זה תקוע.

רם שפע: יפעת אני מבין שביקשת את זכות הדיבור, דקה התייחסות קצרצרה ואני מסכם.

רם שפע: זה כידוע לא הפעם האחרונה שנדון בזה.

יפעת קריב: הבנתי 200 אלף מיקרו, על התאמה לתקן האירופאי, כך הבנו.

יפעת קריב: רק להגיד שלגבי העתירה של המדינה, תשובת המדינה היא 188 עמודים שאותם 11 חברות ישבו וקראו.

יפעת קריב: הדברים לא מתקדמים ממה שאתה אמרת היום, נשמח לשבת איתך ולהראות לך איפה תגובת המדינה, מה שאתה מדבר יותר טוב ממה שהגיבה תגובת המדינה.

יפעת קריב: אז נשמח לעשות פה איזשהו יישור קו כי הדברים לא מתקדמים באותה שפה.

יפעת קריב: 188 עמודים של תגובה, אז צריך לראות את הקו.

יפעת קריב: אם זה מה שמפריע, אז אתה יודע, בוא נעצור כאן כי המדינה פעם הבאה שתדון בזה עוד חמישה, שישה, שבעה חודשים, אז עד אז הייבוא ימשיך לזרום חופשי?

יפעת קריב: זה הכל.

רם שפע: אוקיי תודה רבה.

רם שפע: אז ככה תראו, אני לא אתייחס לכל סוגיה כי יש הרבה.

רם שפע: כמו שאמרתי וכמו שהוכחנו בתקופה האחרונה, זה אחד הנושאים הבוערים מבחינתי ומבחינת הוועדה, ביחד עם שרן השכל.

רם שפע: כל אחד מאתנו נוגע בסוגיות אחרות עד שהמדיניות פה תשתפר דרמטית ביחס לקנאביס הרפואי וביחס לקנאביס בכלל, אנחנו פה נחושים מאוד בנושא הזה באמת יחד אתכם.

רם שפע: גם עם משרד הבריאות, גם עם משרד הכלכלה יש באמת הרבה דברים טובים שקורים, אבל בואו נגיד גם את האמת, חלק מהדברים שנאמרו פה עדיין לא מייצרים את השינוי שאנחנו מייחלים לו וחלק מהסוגיות עוד לא נפתרו.

רם שפע: אני לא נכנסתי פה לכל אחת מהסוגיות.

רם שפע: אני מודה פה בכנות שגם העניינים הטכניים פה מאוד מגבילים אותי להיות בקשב וכמו שצריך.

רם שפע: אז לפני שאני ממש סוגר, בבקשה מיכל נידם ממשרד הכלכלה.

מיכל נידם וקסמן: לגבי מסופי הייצוא, אני חושבת שחשוב למצוא פתרון מידי לאותם משלוחים שדדי ציין פה.

רם שפע: נכון.

מיכל נידם וקסמן: כי אפשר להשאיר את זה, זה הפנים שלהם מול הלקוחות, זה תוקע את הייצוא כרגע.

מיכל נידם וקסמן: אנחנו שמענו מהמשטרה שאין להם התנגדות עקרונית, אם אפשר לתת איזשהו רישיון זמני, משהו, איזשהו פתרון ביניים עד שייפתר הנושא הזה כדי לשחרר את הייצוא שעומד ומחכה כרגע ולא לתקוע את הנושא הזה.

רם שפע: אז ממה שאת מבינה איפה זה תקוע?

רם שפע: לא הבנתי מה החסם.

מיכל נידם וקסמן: אני הבנתי שהיק"ר מטפל בנושא הרישיון ל"ממן" ו"לסוויספורט" אבל כרגע הדבר תלוי ועומד.

מיכל נידם וקסמן: זאת אומרת, אין להם איזשהו משהו זמני שהם יכולים לעבוד עם זה.

רם שפע: יובל, התייחסות שלך ספציפית רק לזה?

רם שפע: בבקשה.

יובל לנדשפט: היק"ר נותן רישיון על פי החוק למי שיש לו את אישורי ה-GSP שאותם עושה המשטרה ולכן קצין המשטרה הגיע.

יובל לנדשפט: מה אמר קצין המשטרה?

יובל לנדשפט: אין לכם אישור GSP, מבחינתנו המסופים יכולים להמשיך לעבוד, עד כה לא ידענו שהם צריכים בכלל, לא חשבנו בכלל.

יובל לנדשפט: הינה ענת פה, אם באמת המשטרה תגיד אוקיי לתקופה של חודש עד שהם יעשו את הרישיון זה בסדר, אז קדימה זה בחוץ.

יובל לנדשפט: עדיין לא יהיה להם רישיון כי אפשר לתת רישיון לפי חוק, אבל אנחנו נתיר את הייצוא דרכם.

יובל לנדשפט: אבל כל עוד בחוק נדרש שצריך GSP אז אני חושב שהמשטרה יכולה לערוך דיון פנימי, רק המשטרה יכולה לתת את התשובה האם ניתן לפטור אותם מזה לתקופה עד שיהיה להם, את המסופים, לאור רמת האבטחה שיש שם וכן אמרתי בדבריי.

רם שפע: אוקיי, נמשיך רגע את הפינג פונג הזה.

רם שפע: עו"ד מססה את רוצה להתייחס או ללמוד את זה?

רם שפע: בבקשה.

ענת מססה קינן: על פי החוק צריך בקשה לרישיון, אז אני לא יודעת מה עומד שם.

ענת מססה קינן: כלומר האם הוגשה בכלל בקשה לרישיון מטעם החברות האלה?

ענת מססה קינן: המשטרה אמרה ובצדק - - - כלומר ברגע שזה הגיע לפתחם הם טיפלו בזה במהירות הנדרשת.

רם שפע: תודה רבה.

רם שפע: ענת את עדיין איתנו?

רם שפע: לא בטוח שהיא פה.

רם שפע: אוקיי בסדר, אנחנו נשארנו עם הסוגייה הזאת לא פתורה.

רם שפע: מיטב הסבלנות שלי נדרשה פה היום לאירוע הזה אבל קיימת כזאת.

רם שפע: אוקיי, אז רגע, אנחנו לא נכנס לכל אחת מהסוגיות, יש הרבה, אבל כן היו פה התקדמויות גם בנושא העובדים, גם בנושא התקן, בקיצור היו פה כמה.

רם שפע: רשמנו את הכל, גם אני בפני, גם במו"פ הייתה התקדמות.

רם שפע: יש כמה דברים שהם יותר אסטרטגיים בוודאי בכל מה שקשור לפער הלא סביר בין הייצוא לייבוא שאנחנו צריכים לתת לו מענה.

רם שפע: לא יכול להיות שפנאקסיה כדוגמא פה, רוצה לייצא ומתחייבת, במקרה הזה צרפת אבל זה גם יכול להיות כל מקום אחר, ובסוף הלכה למעשה אנחנו לא מצליחים לייצא.

רם שפע: זאת פשוט מציאות לא הגיונית.

רם שפע: אמר מיכאל מהאוצר, אמרה מיכל, יופי הייתה החלטת ממשלה מצוינת באוגוסט, אבל עכשיו אנחנו בינואר וחלק גדול מהיישום של ההחלטה, אנחנו עוד לא מצליחים ליישם.

רם שפע: יכול להיות שגם נדרשת חקיקה בחלק מהסוגיות.

רם שפע: אבל השורה התחתונה שהדברים הגדולים עדיין לא הצלחנו לתת להם מענה.

רם שפע: ופה אני אומר לך יובל, לאנשינו במשרד הבריאות, עדיין נדרשת עבודה מאוד משמעותית כדי שתעשיית הקנאביס הרפואי בישראל תעלה על הגל הנכון.

רם שפע: כרגע אנחנו במצב לא טוב, אני אומר את זה באופן מאוד גלוי, יש עדיין הרבה יותר מדי חסמים.

רם שפע: גם הפער בין העמדה של משרד החקלאות לעמדה שלך זה סיפור משמעותי וצריך גם את זה לפתור.

רם שפע: אז אני מאוד מאוד מעריך את העבודה במשרד הבריאות, יש כמה צוותים שעושים עבודה רצינית מאוד כדי לפתור את זה ואני מקווה שגם סוגיית העובדים, התקנים, אנחנו נצליח להבין איפה הם מתחבאים, סליחה על ההלצה, כדי להצליח לגרום לכם באמת לכוח האדם הראוי שאתם צריכים כדי לתת את אותם מענים שכולנו העלנו פה לכל הסוגיות.

רם שפע: אז אני עוצר פה את הדיון, אני לא אומר שנעשה דיון עוד שבועיים אבל בהחלט נעשה דיון מעקב עוד שבועות מאוד בודדים כי יש דברים שקורים כל הזמן ואני שמח מאוד שכולכם מודים לזה שאנחנו עוקבים, אז אנחנו נמשיך נעקוב גם אחרי הנושא הזה וגם אחרי הרבה נושאים אחרים שהוועדה מטפלת בהם.

רם שפע: תודה לכולם, צוהריים טובים ואם אתם רוצים להיפגש אתם מוזמנים לבוא לוועדת הכספים.

רם שפע: להתראות.